Ministru kabineta rīkojuma projekta

**“Grozījumi Ministru kabineta 2010. gada 31. maija rīkojumā Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā””** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta rīkojuma projektu “Grozījumi Ministru kabineta 2010. gada 31. maija rīkojumā Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”” (turpmāk – rīkojuma projekts) Ministru kabineta 2010. gada 31. maija rīkojumā Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” (turpmāk – MK rīkojums Nr. 297) tiek mainīta valstij piekritīgo zemes vienību (divu Ciblas novadā un trīs Ludzas novadā) valdītāja no Satiksmes ministrijas uz Zemkopības ministriju, paredzot šīs zemes vienības reģistrēt zemesgrāmatā uz valsts vārda Zemkopības ministrijas personā un attiecīgi aktualizējot rīkojuma projektā minēto Satiksmes ministrijai piekritīgo zemes vienību sarakstu – no rīkojuma projekta svītrojot divas zemes vienības Ciblas novadā un trīs zemes vienības Ludzas novadā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta septītā daļa un 8. panta ceturtā daļa. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK rīkojuma Nr. 297 8. punktā noteikto paredzēts saglabāt valsts īpašumā un nodot Zemkopības ministrijas valdījumā šā rīkojuma 8.pielikumā minētās zemes vienības, ko aizņem valsts selekcijas saimniecības, valsts izmēģinājumu saimniecības, valsts zinātniskās pētniecības saimniecības, valsts lauksaimniecības mācību saimniecības un meži saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta ceturto daļu, kā arī citas šā rīkojuma 8. pielikumā minētās zemes vienības, kas nepieciešamas Zemkopības ministrijas funkciju izpildei, tostarp Latvijas mežu ilgtspējīgas attīstības un valsts akciju sabiedrības "Latvijas valsts meži" (turpmāk – LVM) komercdarbības nodrošināšanai saskaņā ar Meža likuma 4. panta otro daļu. Tajā noteikts, ka valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic LVM, kas nodibināta valsts meža īpašuma pārvaldīšanai un apsaimniekošanai. 100% Sabiedrības akciju pieder valstij, un valsts kapitāla daļu turētāja ir Zemkopības ministrija.MK rīkojuma Nr. 297 8. punktā noteikts saglabāt valsts īpašumā un nodot Zemkopības ministrijas valdījumā šā rīkojuma 8. pielikumā minētās zemes vienības saskaņā ar likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [8. panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) ceturto daļu, tostarp zemes vienības, kas nepieciešamas Zemkopības ministrijas funkciju izpildei un akciju sabiedrības “Latvijas valsts meži” (turpmāk – LVM) ilgtspējīgas attīstības nodrošināšanai atbilstoši Meža likuma 4. panta otrajai daļai, kurā noteikts, ka valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic LVM, kas nodibināta valsts meža īpašuma pārvaldīšanai un apsaimniekošanai. 100% Sabiedrības akciju pieder valstij, un valsts kapitāla daļu turētāja ir Zemkopības ministrija.Ievērojot iepriekšminēto, Zemkopības ministrija ir sagatavojusi rīkojuma projektu, kas paredz grozījumus MK rīkojuma Nr. 297 8. un 9. pielikumā.Rīkojuma projekts paredz papildināt MK rīkojuma Nr. 297 8. pielikumu ar 6379. punktu, ietverot zemes vienību ar kadastra apzīmējumu 6866 008 0155 3,6 ha platībā, un 6380. punktu, ietverot zemes vienību ar kadastra apzīmējumu 6866 010 0021 9,0 ha platībā (zemes vienības ietilpst nekustamā īpašuma ar nosaukumu “V510” un kadastra Nr. 6866 008 0155 sastāvā) un uz tās esošās trīs inženierbūves ar būvju kadastra apzīmējumiem 6866 010 0021 001 6866 010 0021 002 un 6866 010 0021 003 Ciblas novadā, Līdumnieku pagastā, kā arī 6381. punktu, ietverot zemes vienību ar kadastra apzīmējumu 6846 004 0052 14,3 ha platībā, 6382. punktu, ietverot zemes vienību ar kadastra apzīmējumu 6846 008 0035 6,1 ha platībā, un 6383. punktu, ietverot zemes vienību ar kadastra apzīmējumu 6846 010 0109 2,9 ha platībā (zemes vienības ietilpst nekustamā īpašuma ar nosaukumu “V510” un kadastra Nr. 6846 004 0052 sastāvā) un uz tās esošu inženierbūvi ar būves kadastra apzīmējumu 6846 010 0109 001 Ludzas novadā, Briģu pagastā (turpmāk – arī Autoceļš “V510”), kā arī paredzot nostiprināt zemesgrāmatā uz valsts vārda Zemkopības ministrijas personā. Pēc Kadastra informācijas sistēmas teksta datiem (turpmāk – NĪVK IS), rīkojuma projektā minēto zemes vienību lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Zemes vienības (Autoceļš “V510”) saskaņā ar MK rīkojuma Nr. 297 9. pielikuma 1268. punktu (zemes vienība 3,6 ha platībā ar kadastra apzīmējumu 6866 008 0155), 1271. punktu (zemes vienība 9,0 ha platībā ar kadastra apzīmējumu 6866 010 0021), 4425. punktu (zemes vienība 14,3 ha platībā ar kadastra apzīmējumu 6846 004 0052), 4433. punktu (zemes vienība 6,1 ha platībā ar kadastra apzīmējums 6846 008 0035) un 4436. punktu (zemes vienība 2,9 ha platībā ar kadastra apzīmējums 6846 010 0109) ir piekritīgas Satiksmes ministrijai, un atbilstoši NĪVK IS teksta datiem atrodas valsts akciju sabiedrības “Latvijas Valsts ceļi” (turpmāk – LVC) lietojumā.Pēc NĪVK IS datiem, uz zemes vienības ar kadastra apzīmējumu 6866 010 0021 Ciblas novadā, Līdumnieku pagastā atrodas trīs inženierbūves ar būvju kadastra apzīmējumiem 6866 010 0021 001 (autoceļš V510km  (autoceļš V510 km 17,70–23,09), 6866 010 0021 002 (autoceļš V510 km 16,24–17,70), 6866 010 0021 003 (Zilupes tilts autoceļa V510 km 17,7), bet uz zemes vienības ar kadastra apzīmējumu 6846 010 0109 Ludzas novadā, Briģu pagastā atrodas inženierbūve ar būves kadastra apzīmējumu 6846 010 0109 001 (autoceļš V510 km 3,91–16,24), kuru reģistrētā tiesiskā valdītāja ir Satiksmes ministrija un lietotāja – LVC. Pēc rīkojuma projektā minēto zemes vienību pārņemšanas Zemkopības valdījumā Nekustamā īpašuma valsts kadastra likumā noteiktajā kārtībā NĪVK IS tiks aktualizēti dati par nekustamā īpašuma sastāvu, iekļaujot tajā minētās inženierbūves, kā arī dati par nekustamā īpašuma tiesisko valdītāju Zemkopības ministriju un lietotāju LVM.Autoceļš “V510” netiek izmantots sabiedriskā transporta kustībai, bet ir viens no galvenajiem LVM koksnes plūsmas ceļiem LVM Ziemeļlatgales reģionā un apvieno vairākus LVM ceļus kopējā tīklā, nodrošinot 4,3 tūkst. ha liela meža masīva apsaimniekošanu.Autoceļa “V510” esošais stāvoklis un noturība nav tādā kvalitātē, kāda nepieciešama LVM saimnieciskās darbības nodrošināšanai. Lai no meža masīva piegādātu koksni, autoceļš “V510” ir uzturams atbilstoši LVM meža autoceļu standartam, tāpēc LVM 2019. gadā vērsās pie LVC ar lūgumu izvērtēt zemes vienību ar kadastra apzīmējumiem 6866 008 0155, 6866 010 0021, 6846 004 0052, 6846 008 0035 un 6846 010 0109 35,9 ha kopplatībā valdītājas maiņu no Satiksmes ministrijas uz Zemkopības ministriju, lai tās nodotu LVM pārvaldīšanā valsts meža īpašuma apsaimniekošanai.Satiksmes ministrija (29.01.2021. vēstule Nr. 03-01.3/358) un LVC (13.01.2020. vēstule Nr. 4.8./381) ir piekritusi rīkojuma projektā minēto zemes vienību (autoceļa “V510”) un uz tām esošo inženierbūvju valdītājas maiņai no Satiksmes ministrijas uz Zemkopības ministriju, paredzot grozīt MK rīkojumu Nr. 297, no 9. pielikuma svītrojot 1268., 1271., 4425., 4433. un 4436. punktu.Autoceļa “V510” valdītājas maiņai uz Zemkopības ministriju piekrīt gan Ludzas novada pašvaldība (18.12.2019. vēstule Nr. 3.1.1.8/2019/2286-N), ja vien uz minētā autoceļa netiek ieviesti transporta kustības ierobežojumi un aizliegumi vai ierobežota tā publiskā pieejamība, gan Ciblas novada pašvaldība (10.12.2019. vēstule Nr. 1.3.7/189), ja tiek nodrošināta piekļuve diviem Ciblas novada pašvaldības ceļiem – Ciblas novada pašvaldības autoceļam C-50 Krivanda–Liepusala 1,74 km garumā un autoceļam C-52 Krupīšu ceļš 0,28 km garumā – un viensētām.Pēc zemes vienību pārņemšanas Zemkopības ministrijas valdījumā un LVM pārvaldījumā uz ceļiem nebūs ieviesti transporta kustības ierobežojumi un aizliegta vai ierobežota to publiskā pieejamība.Ievērojot minēto, MK rīkojuma Nr. 297 8. pielikums ir jāpapildina ar 6379., 6380., 6381., 6382. un 6383. punktu, nosakot tajos minēto zemes vienību piekritību Zemkopības ministrijai, un no 9. pielikuma jāsvītro 1268., 1271., 4425., 4433. un 4436. punkts.Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Pēc zemes vienību kadastrālās uzmērīšanas to platība var tikt precizēta. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Satiksmes ministrija, Zemkopības ministrija, LVM un LVC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesības uz valsts vārda Zemkopības ministrijas personā zemesgrāmatā LVM reģistrēs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Zemkopības ministrija, LVM un LVC |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Punka 67027377

Rita.Punka@zm.gov.lv